b'\n_START_ARTICLE_\nJurgis Martynas O\xc5\xbearovskis\n_START_SECTION_\nBiografija\n_START_PARAGRAPH_\nLenkijos bajor\xc5\xb3 O\xc5\xbearovski\xc5\xb3 gimin\xc4\x97s atstovas, herbo \xe2\x80\x9eRawich\xe2\x80\x9c savininkas. Krokuvos stalininko Boguslavo O\xc5\xbearovskio ir Teofil\xc4\x97s Vi\xc5\xa1ovatos s\xc5\xabnus. Vi\xc5\xa1ovat\xc5\xb3 \xc5\xa1eima \xc5\xbeinoma reformacijos istorijoje Lenkijoje. Abu t\xc4\x97vai buvo kalvinistai. Po t\xc4\x97v\xc5\xb3 mirties Jurgis Martynas buvo savo d\xc4\x97d\xc4\x97s Braclavo v\xc4\x97liavininko Stepono Bobrovnickio, per\xc4\x97jusio \xc4\xaf katalikyb\xc4\x99, globoje. Savo d\xc4\x97d\xc4\x97s-glob\xc4\x97jo \xc4\xaftakos d\xc4\x97ka Jurgis Martynas per\xc4\x97jo \xc4\xaf Romos-katalik\xc5\xb3 tik\xc4\x97jim\xc4\x85 ir buvo i\xc5\xa1si\xc5\xb3stas \xc4\xaf u\xc5\xbesien\xc4\xaf \xe2\x80\x9epasaulio pa\xc5\xbeinojimui\xe2\x80\x9c.   _NEWLINE_Jurgis O\xc5\xbearovskis svajojo apie karin\xc4\x99 karjer\xc4\x85. Jis \xc4\xafstojo \xc4\xaf Lenkijos armij\xc4\x85 ir atkreip\xc4\x97 \xc4\xaf save Kar\xc5\xabnos did\xc5\xbeiojo etmono Adomo Mikalojaus Seniavskio d\xc4\x97mes\xc4\xaf. Greitai pakilo iki pulkininko laipsnio ir tapo etmono generolu-adjutantu.  _NEWLINE_Lenkijos karalius Augustas Stiprusis paskyr\xc4\x97 j\xc4\xaf Krokuvos stalininku ir perdav\xc4\x97 jam valdyti seni\xc5\xabnij\xc4\x85, \xc4\xaf kuri\xc4\x85 \xc4\xaf\xc4\x97jo Podstolo, Drgnios ir Ve\xc5\xbebos kaimai Vislicos paviete._NEWLINE_L\xc5\xab\xc5\xbeio momentu jo karjeroje tapo periodas Tarnogrado konfedracijos. Po Augusto Stipriojo sutarties sudarymo su konfedratais 1716 m. O\xc5\xbearovskis neilg\xc4\x85 laik\xc4\x85 tarnavo vadovaujant etmonui Seniavskiui, po ko u\xc5\xbesi\xc4\x97m\xc4\x97 nam\xc5\xb3 \xc5\xabkininkavimu savo dvaro \xc5\xbeem\xc4\x97se._NEWLINE_1728 m. bir\xc5\xbeelio 15 d. Vschove Jurgis Martynas O\xc5\xbearovskis buvo paskirtas Kar\xc5\xabnos did\xc5\xbeiuoju pastalininkiu, o 1729 m. gegu\xc5\xbe\xc4\x97s 20 d. tapo Kar\xc5\xabnos did\xc5\xbeiuoju stovyklininku. _NEWLINE_Pradedant nuo 1724 m. ne kart\xc4\x85 buvo renkamas pasiuntiniu (deputatu) \xc4\xaf seimus, 1725 m. tapo Kar\xc5\xabnos tribunolo deputatu. Buvo renkamas vien\xc4\x85 kart\xc4\x85 nuo Krokuvos vaivadijos, kit\xc4\x85 kart\xc4\x85 nuo Sandomiro vaivadijos.  _NEWLINE_1729 ir 1730 m. du kartus buvo renkamas deputatu nuo Sandomiro vaivadijos. Ypatingame seime 1733 m. Jurgis Martynas O\xc5\xbearovskis buvo i\xc5\xa1rinktas mar\xc5\xa1alka, bet d\xc4\x97l karaliaus Augusto Stipriojo mirties ir tarpuvald\xc5\xbeio prad\xc5\xbeios seimo darbas buvo nutrauktas. Buvo deputatu Osvencimo ir Zatoro kunigaik\xc5\xa1tys\xc4\x8di\xc5\xb3 elekciniame seime 1733 m. kur palaik\xc4\x97 Stanislovo Le\xc5\xa1\xc4\x8dinskio i\xc5\xa1rinkim\xc4\x85 \xc4\xaf Lenkijos karaliaus sost\xc4\x85.  _NEWLINE_Jo vald\xc5\xb3 teritorijoje (Drugnios kaime) buvo aptikta druska, ir Jurgis Martynas O\xc5\xbearovskis gavo leidim\xc4\x85 druskos i\xc5\xa1gavimui. _NEWLINE_1734 m. baland\xc4\xaf Jurgis Martynas O\xc5\xbearovskis buvo Stanislovo Le\xc5\xa1\xc4\x8dinskio \xc5\xa1alininku, o lapkrit\xc4\xaf \xc4\xaf\xc4\x97jo \xc4\xaf Dzikovo konfederacijos sud\xc4\x97t\xc4\xaf ir tapo jos aktyviu dalyviu kaip pasiuntinys pary\xc5\xbeiuje. Didesniam presti\xc5\xbeui prad\xc4\x97jo vadintis grafu. _NEWLINE_1736 m. liep\xc4\x85 Jurgis Martynas O\xc5\xbearovskis pasira\xc5\xa1\xc4\x97 Saksonijos kurfiursto Augusto III elekcij\xc4\x85, Stanislovo Le\xc5\xa1\xc4\x8dinskio prie\xc5\xa1ininko.  1737 m. \xe2\x80\x93 Kar\xc5\xabnos armijos p\xc4\x97stinink\xc5\xb3 generolas-leitenantas ir tapo karalai\xc4\x8dio Augusto p\xc4\x97stinink\xc5\xb3 pulko vadu_NEWLINE_1740 m. buvo apdovanotas Baltojo erelio ordinu. _NEWLINE_Jam priklaus\xc4\x97 O\xc5\xbearuvo ir Chmelniko dvaro \xc5\xbeem\xc4\x97s.'